                                                                                                                             ANEXA nr. 1
CONTRACT DE CESIUNE
NR. ______ DIN _____________

I.	PĂRȚILE CONTRACTULUI
1. COMUNA PETRIȘ, cu sediul în localitatea Petriș, nr. 253, comuna Petriș, cod poștal 317245, județul Arad, telefon 0257/433811 și fax 0257/433703, cod fiscal 3519160, cont RO48TREZ03221A300530XXXX deschis la Trezoreria Săvârșin, reprezentată prin Ionel - Gheorghe BERARI, având funcția de primar, în calitate de LOCATOR
[bookmark: _Hlk202188017][bookmark: _Hlk200962320]2. S.C. FBR Forest ONE S.R.L., cu sediul în mun. Sibiu, str. Poiana Sibiului, nr. 11, 13, Tronson G2, Scara B, Etaj 1, Ap. 26, județ Sibiu, numărul de ordine în Registrul Comerțului: J32/385/2024/22.02.2024, cod unic de înregistrare 27827450, cont RO61BACX0000002652287000 deschis la UniCredit Bank – sucursala Trandafiri, prin mandatar Felicia-Elena GROZA, conform împuternicirii nr. 20/16.06.2025 semnată de administrator Rareș - Dorin BURDUHOS, în calitate de LOCATAR, în contractul de închiriere, respectiv cedent în contractul de cesiune 
și
3.OCOLUL SILVIC ,,PĂDUREA ALBASTRĂ” S.R.L., cu sediul în mun. Sibiu, str. Poiana Sibiului, nr. 11, 13, Tronson G2, Scara B, Etaj 1, Ap. 26, județ Sibiu, numărul de ordine în Registrul Comerțului: J32/1218/2024/26.06.2024, cod unic de înregistrare 50285176, cont RO60BACX0000002722535000 deschis la UniCredit Bank – sucursala Trandafiri, prin mandatar Nicolae BURZ, conform împuternicirii nr. 78/16.06.2025 semnată de administrator Rareș - Dorin BURDUHOS, în calitate de TERȚ, în contractul de închiriere, respectiv cesionar în contractul de cesiune
au convenit la încheierea prezentului contract de cesiune. 
II.	OBIECTUL CONTRACTULUI
ART. 1. Prezentul contract are ca obiect cesionarea contractului de închiriere nr. 3619 din 30.09.2024, privind închirierea imobilului: SPAȚIU COMERCIAL/PRESTĂRI SERVICII – SUPRAFAȚA UTILĂ PROPUSĂ SPRE ÎNCHIRIERE ESTE DE 56,7 MP, IDENTIFICATĂ ÎN CF NR. 300699 PETRIȘ, SITUAT ÎN LOCALITATEA PETRIȘ, NR. 254, COMUNA PETRIȘ, JUDEȚ ARAD.
ART. 2. Predarea - primirea obiectului cesiunii se va consemna în procesul-verbal, anexat la contract.
III.	CLAUZELE CONTRACTULUI
ART. 3. Locatarul  S.C. FBR Forest ONE S.R.L. cesionează terțului OCOLUL SILVIC ,,PĂDUREA ALBASTRĂ” S.R.L. toate drepturile și obligațiile asumate în contractul de închiriere nr. 3619 din 30.09.2024, cu obiectul prevăzut la cap. II, exprimându-și consimțământul pentru această cesiune.
ART. 4. OCOLUL SILVIC ,,PĂDUREA ALBASTRĂ” S.R.L.  preia de la locatarul  S.C. FBR Forest ONE S.R.L. toate drepturile și obligațiile asumate în contractul de închiriere nr. 3619 din 30.09.2024, cu obiectul prevăzut la cap. II, obligându-se în mod direct ca începând cu data de 01 iulie 2025 să preia calitatea de locatar, exercitând toate drepturile și îndeplinind toate obligațiile care decurg din această calitate.
ART. 5. COMUNA PETRIȘ, în calitate de proprietar al imobilului ce face obiectul contractului de închiriere nr. 3619 din 30.09.2024 care se cesionează, își exprimă în mod expres acordul ca începând cu data de 01 iulie 2025 toate drepturile și obligațiile care recurg din contractul de închiriere să fie preluate de  OCOLUL SILVIC ,,PĂDUREA ALBASTRĂ” S.R.L. , care dobândește calitatea de locatar față de noi în contractul menționat.
IV.	CLAUZE FINALE
ART. 6. Orice modificare sau completare ulterioară a prezentului contract de cesiune se va realiza de comun acord, în scris, prin act adițional, cu acordul Consiliului Local Petriș și va constitui anexă la contract.
ART. 7. Prezentul contract poate înceta în următoarele situaţii:
a)	la împlinirea termenului pentru care a fost încheiat inițial, dacă părțile nu decid asupra prelungirii duratei de valabilitate, prin încheierea unui act adițional la acest contract;
b)	prin acordul comun de voinţă al părţilor, constatat printr-un înscris;
c)	prin denunţare unilaterală, oricând pe parcursul derulării contractului, în urma notificării scrise transmise celeilalte părți, cu 60 de zile calendaristice înainte de data încetării efective, fără a fi necesară îndeplinirea vreunei alte proceduri stabilite de lege sau de intervenția instanței judecătorești şi fără a avea putere asupra obligaţiilor deja scadente;
d)	în cazul în care se constată că una dintre părți nu-și îndeplinește, în mod culpabil, obligațiile contractuale, sau și le îndeplinește în mod necorespunzător sau cu întârziere, cealaltă parte poate constata rezilierea de plin drept a contractului, fără a fi necesară îndeplinirea vreunei alte proceduri stabilite de lege sau de intervenția instanței judecătorești și fără a avea efect asupra obligațiilor deja scadente între părți. Rezilierea, în acest caz, va fi notificată celeilalte părţi prin scrisoare recomandată cu confirmare de primire, specificând totodată şi data la care rezilierea intră în vigoare, dar nu mai devreme de 30 de zile de la data notificării.
ART. 8. Litigiile de orice fel decurgând din neexecutarea prezentului contract de cesiune, se vor stabili pe cale amiabilă, iar în cazul în care acest lucru nu este posibil, litigiul va fi dedus spre soluționarea instanțelor de judecată.
ART. 9. Prezentul contract se completează cu dispozițiile în materie a Codului Civil și intră în vigoare la data de 01 iulie 2025.
Drept pentru care s-a încheiat prezentul contract de cesiune în 3 (trei) exemplare, câte unul pentru fiecare parte.

CONTRACTANT CEDAT, 				CEDENT,
COMUNA PETRIȘ					SC FBR Forest ONE S.R.L.
prin PRIMAR						prin MANDATAR
Ionel - Gheorghe BERARI				Felicia-Elena GROZA

AVIZAT DE LEGALITATE,                                      CESIONAR,
Consilier juridic,                                                           OCOLUL SILVIC ,,PĂDUREA ALBASTRĂ” S.R.L.                       
Cristina - Nicoleta LARIONESI			prin MANDATAR
							Nicolae BURZ
VIZA C.F.P.,
Consilier,
Mircea ROGOZEA



PROCES VERBAL DE PREDARE-PRIMIRE 
nr. ____ din data de ___________

1.Subsemnații:
 	Berari Ionel-Gheorghe din partea COMUNEI PETRIȘ (Proprietar),
            Groza Felicia-Elena, mandatar , conform împuternicirii nr. 20/16.06.2025 semnată de administrator Rareș - Dorin BURDUHOS, din partea SC FBR FOREST ONE SRL, în calitate de LOCATAR, în contractul de închiriere, respectiv cedent în contractul de cesiune 
și
Burz Nicolae, mandatar, conform împuternicirii nr. 78/16.06.2025 semnată de administrator Rareș - Dorin BURDUHOS,  din partea OCOLULUI SILVIC ,,PĂDUREA ALBASTRĂ” S.R.L., în calitate de TERȚ, în contractul de închiriere, respectiv cesionar în contractul de cesiune
am procedat la predarea-primirea spațiului situat în comuna Petriș, sat Petriș, nr. 254, județ Arad, obiect al  contractului de închiriere nr. 3619 din 30.09.2024. 
Imobilul este compus din: 
_______________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________.
Instalații:_______________________________________________________________ ____________________________________________________________________________.

Drept pentru care am încheiat prezentul proces-verbal în două exemplare originale, câte unul pentru fiecare parte. 


        AM PREDAT							    AM PRIMIT



REPREZENTANT PROPRIETAR


